సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
‘మహానటి’వసూళ్లు.. స్టార్ హీరోలకు ధీటుగా!
భారీ ఓపెనింగ్స్ పొందే సినిమాలు అంటే అవి మాస్ ఇమేజ్‌ ఉన్న హీరోల సినిమాలు, భారీ అభిమానగణం ఉండే హీరోల సినిమాలు,
Samayam Telugu | Updated:
May 10, 2018, 09:06AM IST
భారీ ఓపెనింగ్స్ పొందే సినిమాలు అంటే అవి మాస్ ఇమేజ్‌ ఉన్న హీరోల సినిమాలు, భారీ అభిమానగణం ఉండే హీరోల సినిమాలు, అత్యంత భారీ బడ్జెట్ సినిమాలు అయ్యుండనక్కర్లేదు.. ప్రేక్షకుల్లో ఆసక్తిని రేకెత్తించగలిగిన సినిమాలు కూడా భారీ వసూళ్లను, మంచి ఓపెనింగ్స్‌ను సాధించగలవు అని మరోసారి నిరూపించింది ‘మహానటి’. మహానటి సావిత్రి జీవితకథ ఆధారంగా రూపొందిన ఈ సినిమా నిన్న విడుదల అయిన సంగతి తెలిసిందే. ఈ సినిమాకు బ్రహ్మాండమైన ఓపెనింగ్స్ దక్కినట్టుగా ట్రేడ్ రిపోర్ట్ అందుతోంది.
యూఎస్‌లో ఈ సినిమా ప్రీమియర్స్ వసూళ్లు అయితే స్టార్ హీరోల సినిమాలకు ధీటుగా ఉన్నాయి. ప్రీమియర్స్ ప్రదర్శనతో ఈ సినిమా దాదాపు మూడు లక్షల డాలర్ల వసూళ్లను సాధించిందని సమాచారం. పెద్ద హీరోల సినిమాల ప్రీమియర్స్ వసూళ్లు దాదాపు ఇదే స్థాయిలో ఉంటాయి. కాస్త అటుఇటుగా ఆ హీరోల సినిమాల స్థాయి ఓపెనింగ్స్‌ను పొందింది మహానటి.
కేవలం ప్రీమియర్స్ వసూళ్లు మాత్రమే కాదు.. రివ్యూలన్నీ పాజిటివ్‌గా రావడం, ఈ సినిమాకు మెచ్చుకొంటూ రేటింగ్ రావడంతో ‘మహానటి’కి నేడు, ఈ వీకెండ్ భారీ వసూళ్లు దక్కే అవకాశాలు కనిపిస్తున్నాయి. పాజిటివ్ టాక్‌తో ఈ సినిమా సూపర్ హిట్ దిశగా తీసుకెళ్లే అవకాశాలు కనిపిస్తున్నాయి. తొలి వీకెండ్‌లోపే ఈ సినిమా యూఎస్‌లో మిలియన్ డాలర్ల వసూళ్ల మార్కును అందుకునే అవకాశాలు కూడా పుష్కలంగా ఉన్నాయి.